У демонстрацијама одржаним 27. марта 1941. у Београду против потписивања Тројног пакта Краљевине Југославије са Немачким Рајхом, настао је велики број Роглићевих фотографија. Међу њима се издваја фотографија мотоциклисте са посадом. Ушла је у све уџбенике послијератне Југославије и стала у ред фотографских докумената историјске важности. Постала је митска заједно са фотографијама „Везировог моста“ и прелаза српских ратника преко Дрима у Првом свјетском рату и Скригинове „Мајке Кнежопољке“, фотографског препјева Скендерове поеме Стојанка мајка Кнежопољка о страдању српских цивила у Козарачкој офанзиви 1942. године. Посебан израз и документарну важност ове фотографије пореде се са Делакроовом сликом „“. Негатив ове фотографије се чува у Војном музеју у Београду на Калемегдану. О овој Роглићевој фотографији пише и београдско "Време" 10.9.2015. г.